title: Komission täytäntöönpanoasetus (EU) 2020/910, annettu 30 päivänä kesäkuuta 2020, täytäntöönpanoasetusten (EU) 2015/1998, (EU) 2019/103 ja (EU) 2019/1583 muuttamisesta siltä osin kuin on kyse kolmansista maista saapuvaan rahtiin ja postiin sovellettavia turvavalvontatoimenpiteitä suorittavien lentoliikenteen harjoittajien, toiminnanharjoittajien ja yksiköiden uudelleennimeämistä sekä tiettyjen kyberturvallisuutta, taustan tarkistusta, räjähdysaineilmaisinstandardeja ja räjähdysainejäämäilmaisimia koskevien sääntelyvaatimusten soveltamisen lykkäämisestä COVID-19-pandemian vuoksi (ETA:n kannalta merkityksellinen teksti)

text:
                  1.7.2020

                  FI

                  Euroopan unionin virallinen lehti

                  L 208/43

         KOMISSION TÄYTÄNTÖÖNPANOASETUS (EU) 2020/910,
         annettu 30 päivänä kesäkuuta 2020,
         täytäntöönpanoasetusten (EU) 2015/1998, (EU) 2019/103 ja (EU) 2019/1583 muuttamisesta siltä osin kuin on kyse kolmansista maista saapuvaan rahtiin ja postiin sovellettavia turvavalvontatoimenpiteitä suorittavien lentoliikenteen harjoittajien, toiminnanharjoittajien ja yksiköiden uudelleennimeämistä sekä tiettyjen kyberturvallisuutta, taustan tarkistusta, räjähdysaineilmaisinstandardeja ja räjähdysainejäämäilmaisimia koskevien sääntelyvaatimusten soveltamisen lykkäämisestä COVID-19-pandemian vuoksi
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
         sekä katsoo seuraavaa:

                     (1)

                     Meneillään olevalla covid-19-pandemialla on kansainväliseen ja eurooppalaiseen siviili-ilmailuun tuhoisa vaikutus, joka rajoittaa vakavasti jäsenvaltioiden ja koko Euroopan unionin kykyä pitää yllä tehokasta ja toimivaa toimitusketjua saapuvan liikenteen suunnassa. Jatkuvat ja keskeytymättömät rahtipalvelut ovat unionille strategisesti erittäin tärkeitä, ja niillä on keskeinen asema olennaisten tavaroiden, kuten lääkkeiden, lääkinnällisten laitteiden sekä muiden aineiden ja hyödykkeiden, jakelussa.

                     (2)

                     Komission täytäntöönpanoasetuksen (EU) 2015/1998 (2) liitteessä olevassa 6.8 kohdassa vahvistetussa saapuvan lentorahdin ja -postin turvaamista koskevassa unionin järjestelyssä edellytetään, että Euroopan unioniin rahtia ja postia kuljettavat lentoliikenteen harjoittajat on viiden vuoden välein nimettävä kolmannen maan lentoasemalta unioniin operoivaksi rahdin tai postin kuljettajaksi, jäljempänä ’ACC3’, ja niiden maapalvelujen tarjoajat kolmen vuoden välein joko kolmannen maan EU:n ilmailun turvatoimien osalta varmennetuksi valvotuksi edustajaksi, jäljempänä ’RA3’, tai kolmannen maan EU:n ilmailun turvatoimien osalta varmennetuksi tunnetuksi lähettäjäksi, jäljempänä ’KC3’.

                     (3)

                     ACC3:ksi, RA3:ksi ja KC3:ksi nimeämiseen sovellettavassa EU:n ilmailun turvatoimien varmentamisessa edellytetään, että osana prosessia EU:n ilmailun turvatoimien varmentaja tekee lentoliikenteen harjoittajan toimipaikkoihin tarkastuskäynnin toimenpiteiden tehokkaan täytäntöönpanon vahvistamiseksi.

                     (4)

                     Lentoliikenteen harjoittajien ja rahtiliikenteen harjoittajien nimeämiseen ja uudelleennimeämiseen liittyvien, niiden toimipaikkoihin kolmansissa maissa tehtävien tarkastuksien suorittamista ovat meneillään olevan covid-19-pandemian aikana haitanneet ja/tai estäneet objektiiviset syyt, joihin kyseiset liikenteenharjoittajat eivät voi vaikuttaa.

                     (5)

                     Lukuisat ACC3-, RA3- ja KC3-nimeämiset ovat raukeamassa tulevina kuukausina tai ovat jo rauenneet, eikä tarvittavaa tarkastuskäyntiä ole mahdollista tehdä. Ilman asianomaista unionin asemaa tällaiset liikenteenharjoittajat eivät enää voi toimia unioniin suuntautuvassa turvatussa toimitusketjussa, minkä vuoksi olennaisten toimintojen jatkaminen näinä kriittisinä aikoina olisi mahdotonta.

                     (6)

                     On tarpeen hyväksyä kiireellisiä toimenpiteitä, joilla vahvistetaan asianmukainen oikeusperusta vaihtoehtoiselle ja nopeutetulle prosessille EU:n ilmailun turvatoimien varmentamiseksi sellaisten unioniin suuntautuvan toimitusketjun toimijoiden osalta, joihin nykyinen tilanne vaikuttaa.

                     (7)

                     Komission täytäntöönpanoasetuksilla (EU) 2019/103 (3) ja (EU) 2019/1583 (4), joilla molemmilla muutetaan täytäntöönpanoasetusta (EU) 2015/1998, otettiin käyttöön 31 päivästä joulukuuta 2020 sovellettavia sääntelyvaatimuksia, jotka koskevat siviili-ilmailuhenkilöstön taustan tarkistamista ja kyberturvallisuutta. Covid-19-pandemian vuoksi asetetut rajoitukset heikentävät viranomaisten ja toiminnanharjoittajien kykyä valmistautua näiden vaatimusten oikea-aikaiseen täytäntöönpanoon niin vakavasti, että soveltamispäivää on tarpeen lykätä.

                     (8)

                     Täytäntöönpanoasetuksen (EU) 2015/1998 liitteessä olevassa 12.4.2.2 kohdassa säädetään, että standardin 2 mukaisen räjähdysaineilmaisimien, jäljempänä ’EDS-laitteet’, voimassaolo päättyy 1 päivänä syyskuuta 2020. Covid-19-pandemian vaikutusten vuoksi asetetut rajoitukset heikentävät useiden unionin lentoasemien kykyä saattaa standardin 3 mukaisten EDS-laitteiden asennus- ja aktivointiprosessi päätökseen niin vakavasti, että voimassaolon päättymispäivää on tarpeen lykätä. Standardin 3 mukaiset EDS-laitteet tarjoavat paremmat suoritus- ja havaitsemisvalmiudet, jotka voivat osaltaan lisätä turvallisuutta, joten komissio ja jäsenvaltiot ovat edelleen sitoutuneet saattamaan kyseisen teknologian käyttöönoton päätökseen ilman lisäviivytyksiä.

                     (9)

                     Täytäntöönpanoasetuksen (EU) 2015/1998 liitteessä olevassa 12.6.3 kohdassa säädetään, että asianomainen viranomainen voi sallia sellaisten räjähdysainejäämäilmaisimien, jäljempänä ’ETD-laitteet’, joita ei ole sertifioitu lisäyksen 12-L mukaisiksi, käytön jatkamisen enintään 1 päivään heinäkuuta 2020. Covid-19-pandemian vaikutusten vuoksi asetetut rajoitukset heikentävät useiden unionin lentoasemien kykyä saattaa uusien ETD-laitteiden käyttöönotto päätökseen niin vakavasti, että edellä tarkoitettua määräaikaa on tarpeen lykätä, jotta voidaan välttää oikeudelliset seuraamukset vaarantamatta ilmailun turvaamista tarpeettomasti.

                     (10)

                     Täytäntöönpanoasetuksia (EU) 2015/1998, (EU) 2019/103 ja (EU) 2019/1583 olisi sen vuoksi muutettava.

                     (11)

                     Koska joidenkin ACC3-, RA3- ja KC3-toiminnanharjoittajien unionin asema raukesi joko meneillään olevan covid-19-pandemian ensimmäisen vaiheen aikana tai sitä välittömästi edeltävänä aikana, jolloin asianmukainen EU:n ilmailun turvatoimien varmentamisprosessi oli käynnistettävä ja toteutettava, tätä asetusta olisi sovellettava taannehtivasti, jotta ne toiminnanharjoittajat, joiden asema on jo rauennut, voivat hyötyä asetuksessa säädetyistä toimenpiteistä.

                     (12)

                     Tässä asetuksessa säädetyt toimenpiteet eivät vaikuta muiden lentoliikenteen harjoittajien, toiminnanharjoittajien, yksiköiden tai valtioiden oikeutettuihin etuihin ja oikeuksiin eivätkä rajoita niiden odotuksia.

                     (13)

                     Jotta jäsenvaltioilla olisi oikeusperusta käynnistää välittömästi vaihtoehtoinen ja nopeutettu unioniin suuntautuvan toimitusketjun toimijoiden varmentamis- ja nimeämismenettely, jota tarvitaan unioniin suuntautuvan rahtilentotoiminnan käynnistämiseksi uudelleen, tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.

                     (14)

                     Tässä asetuksessa säädetyt toimenpiteet ovat asetuksen (EY) N:o 300/2008 19 artiklalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetuksen (EU) 2015/1998 liite tämän asetuksen liitteen mukaisesti.

            2 artikla
            Korvataan täytäntöönpanoasetuksen (EU) 2019/103 2 artiklan toisessa virkkeessä ilmaisu ”31 päivästä joulukuuta 2020” ilmaisulla ”31 päivästä joulukuuta 2021”.

            3 artikla
            Korvataan täytäntöönpanoasetuksen (EU) 2019/103 liitteessä olevassa 26 kohdassa olevassa 11.1.12 kohdassa ilmaisu ”31 päivää joulukuuta 2020” ilmaisulla ”31 päivää joulukuuta 2021” ja ilmaisu ”30 päivään kesäkuuta 2023” ilmaisulla ”30 päivään kesäkuuta 2024”.

            4 artikla
            Korvataan täytäntöönpanoasetuksen (EU) 2019/1583 2 artiklassa ilmaisu ”31 päivänä joulukuuta 2020” ilmaisulla ”31 päivänä joulukuuta 2021”.

            5 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä kesäkuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 97, 9.4.2008, s. 72.

            (2)  Komission täytäntöönpanoasetus (EU) 2015/1998, annettu 5 päivänä marraskuuta 2015, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi (EUVL L 299, 14.11.2015, s. 1).

            (3)  Komission täytäntöönpanoasetus (EU) 2019/103, annettu 23 päivänä tammikuuta 2019, täytäntöönpanoasetuksen (EU) 2015/1998 muuttamisesta tiettyjen ilmailun turvaamista koskevien erityistoimenpiteiden selkiyttämisen, yhdenmukaistamisen, yksinkertaistamisen ja vahvistamisen osalta (EUVL L 21, 24.1.2019, s. 13).

            (4)  Komission täytäntöönpanoasetus (EU) 2019/1583, annettu 25 päivänä syyskuuta 2019, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun täytäntöönpanoasetuksen (EU) 2015/1998 muuttamisesta kyberturvallisuustoimenpiteiden osalta (EUVL L 246, 26.9.2019, s. 15).

            LIITE
            Muutetaan täytäntöönpanoasetuksen (EU) 2015/1998 liite seuraavasti:

                        1)

                        Lisätään 6.8.1.7–6.8.1.9 kohta seuraavasti:

                                    ”6.8.1.7

                                    Asianomainen viranomainen voi 1 päivän huhtikuuta ja 31 päivän joulukuuta 2020 välisenä aikana poiketa 6.8.2 kohdassa vahvistetusta menettelystä ja nimetä lentoliikenteen harjoittajan ACC3:ksi väliaikaisesti, jos EU:n ilmailun turvatoimien varmentamista ei ole voitu tehdä objektiivisista syistä, jotka liittyvät covid-19-taudin aiheuttamaan pandemiakriisiin ja joihin lentoliikenteen harjoittaja ei voi vaikuttaa. Nimeäminen edellyttää seuraavaa:

                                                a)

                                                lentoliikenteen harjoittajalla on aktiivinen ACC3-asema asianomaisessa kolmannen maan toimipaikassa tai sillä on ollut ACC3-asema, joka ei ole rauennut ennen 1 päivää helmikuuta 2020;

                                                b)

                                                lentoliikenteen harjoittaja hakee uutta asemaa asianmukaiselta viranomaiselta, joka on 6.8.1.1 kohdassa yksilöity viranomainen tai vastaa raukeavasta nimeämisestä, ja vahvistaa sellaisten objektiivisten syiden olemassaolon, joihin kyseinen lentoliikenteen harjoittaja ei voi vaikuttaa ja jotka estävät 6.8.2 kohdassa tarkoitettujen vaatimusten täyttymisen tai viivyttävät sitä;

                                                c)

                                                lentoliikenteen harjoittaja toimittaa turvaohjelmansa, joka on asianmukainen ja kattaa kaikki lisäyksen 6-G kohdat, tai vahvistaa, että nykyinen ohjelma on edelleen ajan tasalla;

                                                d)

                                                lentoliikenteen harjoittaja toimittaa allekirjoitetun vakuutuksen, jossa se vahvistaa olevansa sitoutunut jatkamaan niiden turvavaatimusten täysimääräistä ja tehokasta täytäntöönpanoa, joiden osalta se oli saanut nykyisen tai rauenneen ACC3-aseman;

                                                e)

                                                tähän kohtaan perustuva lentoliikenteen harjoittajan nimeäminen ACC3:ksi myönnetään ajaksi, joka on tapauksen mukaan enintään kuusi kuukautta nykyisestä tai edellisestä raukeamisesta:

                                                f)

                                                hakemus, lentoliikenteen harjoittajan turvaohjelma ja sitoumusvakuutus ilmoitetaan joko kirjallisena tai sähköisessä muodossa.

                                    6.8.1.8

                                    Asianomainen viranomainen voi soveltuvissa tapauksissa sopia asianomaisen lentoliikenteen harjoittajan kanssa siitä, että 6.8.2.2 kohdan 2 kohdan d alakohdassa tarkoitettuja vuotuisia EU:n ilmailun turvatoimien varmennuksia lykätään lisäämällä ne niiden lentoasemien lukumäärään, jotka on määrä varmentaa lentoliikenteen harjoittajan etenemissuunnitelman seuraavana vuotena.

                                    6.8.1.9

                                    Asianomaisen viranomaisen on 6.8.1.7 kohdassa tarkoitetun väliaikaisen nimeämisen keston aikana toteutettava ACC3:n toimipaikasta tulevien lentojen määränpäänä olevilla jäsenvaltion lentoasemilla vähintään kolme vaatimustenmukaisuuden valvontatoimea, jotka koskevat ACC3:n sekä sen toimitusketjuun kuuluvien RA3- ja KC3-osien soveltamia turvavalvontatoimenpiteitä. Jos ACC3 ei liikennöi suoria lentoja nimeävään jäsenvaltioon, vaatimustenmukaisuuden valvontatoimet on koordinoitava sellaisen toisen jäsenvaltion kanssa, johon ACC3 liikennöi.”

                        2)

                        Lisätään 6.8.4.11 ja 6.8.4.12 kohta seuraavasti:

                                    ”6.8.4.11

                                    Asianomainen viranomainen voi 1 päivän huhtikuuta ja 31 päivän joulukuuta 2020 välisenä aikana poiketa 6.8.5 kohdassa vahvistetusta menettelystä ja nimetä kolmannen maan yksikön RA3:ksi tai KC3:ksi väliaikaisesti, jos EU:n ilmailun turvaamisen varmentamista ei ole voitu tehdä objektiivisista syistä, jotka liittyvät covid-19-taudin aiheuttamaan pandemiakriisiin ja joihin kyseinen yksikkö ei voi vaikuttaa. Nimeäminen edellyttää seuraavaa:

                                                a)

                                                yksiköllä on aktiivinen RA3- tai KC3-asema tai sillä on ollut RA3- tai KC3-asema, joka ei ole rauennut ennen 1 päivää helmikuuta 2020;

                                                b)

                                                yksikkö hakee uutta asemaa asianmukaiselta viranomaiselta, joka tällä hetkellä vastaa sen raukeavasta tai rauenneesta nimeämisestä, ja vahvistaa sellaisten objektiivisten syiden olemassaolon, joihin kyseinen yksikkö ei voi vaikuttaa ja jotka estävät 6.8.5 kohdassa tarkoitettujen vaatimusten täyttymisen tai viivyttävät sitä;

                                                c)

                                                yksikkö toimittaa turvaohjelmansa, joka on asianmukainen ja kattaa kaikki toteutettavat toimet, tai vahvistaa, että nykyinen ohjelma on edelleen ajan tasalla;

                                                d)

                                                yksikkö toimittaa allekirjoitetun vakuutuksen, jossa se vahvistaa olevansa sitoutunut jatkamaan niiden turvavaatimusten täysimääräistä ja tehokasta täytäntöönpanoa, joiden osalta se oli saanut nykyisen tai rauenneen RA3- tai KC3-aseman;

                                                e)

                                                tähän kohtaan perustuva yksikön nimeäminen RA3:ksi tai KC3:ksi myönnetään ajaksi, joka on tapauksen mukaan enintään kuusi kuukautta nykyisestä tai edellisestä raukeamisesta;

                                                f)

                                                hakemus, yksikön turvaohjelma ja sitoumusvakuutus ilmoitetaan joko kirjallisena tai sähköisessä muodossa.

                                    6.8.4.12

                                    Edellä 6.8.4.8 kohdassa tarkoitetut yksiköt, joiden RA3- tai KC3-asema raukesi 1 päivän helmikuuta 2020 ja 31 päivän maaliskuuta 2020 välisenä aikana ja joita ei 6.8.4.11 kohdassa tarkoitetuista objektiivisista syistä voitu varmentaa EU:n ilmailun turvatoimien osalta 6.8.5 kohdan mukaisesti ja joita asianomainen viranomainen ei sen jälkeen voinut nimetä 6.8.4 kohdan mukaisesti, voivat hakea komission myöntämää väliaikaista nimeämistä seuraavin edellytyksin:

                                                a)

                                                yksikkö hakee RA3- tai KC3-asemaa komissiolta ja vahvistaa sellaisten objektiivisten syiden olemassaolon, joihin kyseinen yksikkö ei voi vaikuttaa ja jotka estävät 6.8.5 kohdassa tarkoitettujen vaatimusten täyttymisen tai viivyttävät sitä;

                                                b)

                                                yksikkö toimittaa allekirjoitetun vakuutuksen, jossa se vahvistaa, että se on sitoutunut jatkamaan niiden turvavaatimusten täysimääräistä ja tehokasta täytäntöönpanoa, joiden osalta se oli saanut rauenneen RA3- tai KC3-aseman, ja että sen turvaohjelma on edelleen ajan tasalla;

                                                c)

                                                hakemus ja sitoumusvakuutus ilmoitetaan joko kirjallisena tai sähköisessä muodossa;

                                                d)

                                                tähän kohtaan perustuva yksikön nimeäminen RA3:ksi tai KC3:ksi myönnetään ajaksi, joka on enintään kuusi kuukautta edellisestä raukeamisesta.”

                        3)

                        Korvataan 11.1.2 kohta seuraavasti:

                                    ”11.1.2

                                    Henkilöiden, jotka otetaan palvelukseen toteuttamaan turvatarkastuksia, kulunvalvontaa tai muita turvavalvontatoimenpiteitä tai olemaan vastuussa niiden toteuttamisesta muualla kuin turvavalvotulla alueella, on läpäistävä taustan tarkistus.
                                    Työhönottoa edeltävän tarkastuksen läpäisseiden henkilöiden osalta on saatettava loppuun taustan tarkistus viimeistään 30 päivänä kesäkuuta 2021.”

                        4)

                        Korvataan 12.4.2.2 kohta seuraavasti:

                                    ”12.4.2.2

                                    Standardin 2 voimassaolo päättyy 1 päivänä syyskuuta 2021.”

                        5)

                        Korvataan 12.4.2.4 kohta seuraavasti:

                                    ”12.4.2.4

                                    Asianomaisen viranomaisen on ilmoitettava komissiolle, jos se myöntää luvan standardin 2 mukaisten EDS-laitteiden käytön jatkamiseen 1 päivän syyskuuta 2021 jälkeen.”

                        6)

                        Korvataan 12.4.2.6 kohta seuraavasti:

                                    ”12.4.2.6

                                    Kaikkien EDS-laitteiden on oltava standardin 3 mukaisia viimeistään 1 päivästä syyskuuta 2021 alkaen, lukuun ottamatta tapauksia, joissa sovelletaan 12.4.2.3 kohtaa.”

                        7)

                        Korvataan 12.6.3 kohta seuraavasti:

                                    ”12.6.3

                                    Asianomainen viranomainen voi sallia sellaisten hiukkasnäytteenottoa käyttävien ETD-laitteiden, joita ei ole sertifioitu lisäyksen 12-L mukaisiksi ja jotka on otettu käyttöön ennen 1 päivää heinäkuuta 2014, käytön jatkamisen enintään 1 päivään heinäkuuta 2021.”


title: Komission täytäntöönpanoasetus (EU) 2020/911, annettu 30 päivänä kesäkuuta 2020, pienalueen langattomien liityntäpisteiden ominaisuuksien määrittelemisestä eurooppalaisesta sähköisen viestinnän säännöstöstä annetun Euroopan parlamentin ja neuvoston direktiivin (EU) 2018/1972 57 artiklan 2 kohdan mukaisesti (ETA:n kannalta merkityksellinen teksti)

text:
                  1.7.2020

                  FI

                  Euroopan unionin virallinen lehti

                  L 208/48

         KOMISSION TÄYTÄNTÖÖNPANOASETUS (EU) 2020/911,
         annettu 30 päivänä kesäkuuta 2020,
         pienalueen langattomien liityntäpisteiden ominaisuuksien määrittelemisestä eurooppalaisesta sähköisen viestinnän säännöstöstä annetun Euroopan parlamentin ja neuvoston direktiivin (EU) 2018/1972 57 artiklan 2 kohdan mukaisesti
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta sähköisen viestinnän säännöstöstä 11 päivänä joulukuuta 2018 annetun Euroopan parlamentin ja neuvoston direktiivin (EU) 2018/1972 (1) ja erityisesti sen 57 artiklan 2 kohdan,
         sekä katsoo seuraavaa:

                     (1)

                     Kuten direktiivissä (EU) 2018/1972 todetaan, pienalueen langattomilla liityntäpisteillä on todennäköisesti myönteinen vaikutus radiotaajuuksien käyttöön ja langattoman viestinnän kehittämiseen, minkä vuoksi pienalueen langattomien liityntäpisteiden käyttöönottoa olisi helpotettava lupavaatimuksesta vapautetulla käyttöönottojärjestelmällä.

                     (2)

                     Pienalueen langaton liityntäpiste koostuu eri osista, kuten signaalinkäsittely-yksiköstä, antennijärjestelmästä, kaapeliliitännöistä ja kotelosta. Joissakin tapauksissa antennijärjestelmä tai sen osat voidaan asentaa erilleen pienalueen langattoman liityntäpisteen muista osista, jolloin käytetään yhtä tai useampaa yhdyskaapelia. Esimerkkitapauksia ovat hajautetut antennijärjestelmät tai hajautetut radiojärjestelmät, joiden käyttäjinä on useita operaattoreita. Pienalueen langaton liityntäpiste voidaan suunnitella palvelemaan kahta tai useampaa taajuuksien käyttäjää.

                     (3)

                     Direktiivin (EU) 2018/1972 57 artiklan 1 kohdan toisen alakohdan soveltamisalaan kuuluvien pienalueen langattomien liityntäpisteiden visuaalisen vaikutuksen olisi yleisen hyväksyttävyyden ja kestävän käyttöönoton varmistamiseksi oltava mahdollisimman vähäinen. Sen vuoksi ne olisi joko sijoitettava näkymättömiin tai asennettava tukirakenteeseensa visuaalisesti huomaamattomalla tavalla. Niiden käytössä olisi lisäksi huolehdittava kansanterveyden korkeatasoisesta suojelusta, kuten väestön sähkömagneettisille kentille altistumisen rajoittamisesta annetussa neuvoston suosituksessa 1999/519/EY (2) suositellaan.

                     (4)

                     Radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta annetussa Euroopan parlamentin ja neuvoston direktiivissä 2014/53/EU (3) säädetään, että radiolaitteet, mukaan luettuina pienalueen langattomat liityntäpisteet, on rakennettava siten, että taataan ihmisten terveyden ja turvallisuuden suojelu.

                     (5)

                     Direktiivin (EU) 2018/1972 57 artiklan 1 kohdan toisen alakohdan soveltamisalaan kuuluvien pienalueen langattomien liityntäpisteiden fyysiset ja tekniset ominaisuudet olisi sen vuoksi määriteltävä enimmäistilavuuden, painorajoitusten ja käyttäjien yhteyksiin käytettävän suurimman lähetystehon osalta. Pienalueen langattoman liityntäpisteen visuaalisen vaikutuksen rajoittamiseen valittavan suurimman tilavuuden olisi mahdollistettava suunnittelun joustavuus ja mukauttaminen tukirakenteen fyysisiin ja teknisiin ominaisuuksiin.

                     (6)

                     Komission teettämässä tutkimuksessa ”Light Deployment Regime for Small-Area Wireless Access Points (SAWAPs)” (4) osoitetaan, että 20 litraan rajoitetun tilavuuden pitäisi riittää pienalueen langattoman liityntäpisteen pääosien sijoittamiseen ja sen varmistamiseen, että piste on huomaamaton. Tätä enimmäistilavuusvaatimusta olisi sovellettava aina, kun käyttöön ollaan ottamassa useita taajuuksien käyttäjiä palveleva pienalueen langaton liityntäpiste tai useita pienalueen langattomia liityntäpisteitä, jotka on sijoitettu samaan pinta-alaltaan pieneen paikkaan infrastruktuurissa (esimerkiksi valaisinpylvääseen, liikennevaloihin, mainostauluun tai linja-autopysäkkiin), jos liityntäpisteiden fyysiset mitat ja/tai sijoittamistiheys tietyllä alueella ovat omiaan tekemään visuaalisesta ympäristöstä häiritsevällä tavalla sekavan.

                     (7)

                     Pienalueen langattomien liityntäpisteiden tulisi vastata eurooppalaisen yhdenmukaistetun standardin EN 62232:2017 (5)Determination of RF field strength, power density and specific absorption rate (SAR) in the vicinity of radiocommunication base stations for the purpose of evaluating human exposure vaatimuksia. Standardissa esitetään tukiasemien asentamista varten menettely, jossa otetaan huomioon niiden lähetysteho, jotta voidaan arvioida ihmisten altistuminen sähkömagneettisille kentille siten, että suosituksessa 1999/519/EY asetettuja raja-arvoja noudatetaan.

                     (8)

                     Standardia sovelletaan kaikentyyppisiin tukiasemiin, jotka jaetaan viiteen asennusluokkaan sen mukaan, mikä niiden ekvivalenttisen isotrooppisen säteilytehon (EIRP) raja-arvo on. Tehorajat ovat muutama milliwattia (luokka E0), 2 wattia (luokka E2), 10 wattia (luokka E10), 100 wattia (luokka E100) ja yli 100 wattia (luokka E +). Kun otetaan huomioon tämän standardin mukaisesti noudatettavat asennuksen turvaetäisyydet ja se, että pienalueen langattomien liityntäpisteiden olisi direktiivin (EU) 2018/1972 mukaisesti oltava matalatehoisia laitteita, tätä asetusta olisi sovellettava ainoastaan asennusluokkiin E0, E2 ja E10. Standardin EN 62232:2017 kohdassa 6.2.4 olevassa taulukossa 2 edellytetään, että luokan E10 antennin matalimman säteilevän osan on sijaittava vähintään 2,2 metriä yleisen kulkutien yläpuolella sen varmistamiseksi, että antennin pääsäteilykeilan ja kaksi metriä pitkän ihmisen välinen etäisyys on vähintään 20 cm (6).

                     (9)

                     Jos luokan E10 pienalueen langattomien liityntäpisteiden sisätila-asennuksessa todennäköisesti käytetään koko 20 litran enimmäistilavuus, niitä olisi esteettisistä syistä asennettava vain suuriin sisätiloihin, joissa huonekorkeus on vähintään 4 metriä, kuten museoihin, stadioneille, kongressikeskuksiin, lentokentille, metroasemille, rautatieasemille tai ostoskeskuksiin.

                     (10)

                     Pienalueen langattoman liityntäpisteen painon ja muodon ei tulisi vaatia käytettävän tukirakenteen rakenteellista vahvistamista.

                     (11)

                     Kun asianomaisia standardeja on tarkoitus kehittää edelleen ja jos niiden on määrä kattaa aktiivisia antennijärjestelmiä käyttävät pienalueen langattomat liityntäpisteet, tällaisten liityntäpisteiden ei tässä vaiheessa pitäisi kuulua lupavaatimuksesta vapautetun käyttöönottojärjestelmän piiriin.

                     (12)

                     Jotta toimivaltaiset viranomaiset voisivat valvoa ja seurata toimintaa erityisesti kun kyse on useista rinnakkain sijoitettavista antennijärjestelmistä, jokaisen operaattorin, joka on ottanut käyttöön tässä asetuksessa vahvistettujen ominaisuuksien mukaisia pienalueen langattomia liityntäpisteitä, olisi toimitettava toimivaltaiselle viranomaiselle hyvissä ajoin ilmoitus tällaisten liityntäpisteiden asentamisesta ja sijainnista.

                     (13)

                     Tämä asetus ei rajoita jäsenvaltioiden valtaa määrittää kokonaistasot sähkömagneettisille kentille, jotka syntyvät direktiivin (EU) 2018/1972 57 artiklan 1 kohdan toisen alakohdan soveltamisalaan kuuluvien pienalueen langattomien liityntäpisteiden rinnakkain sijoittamisesta tai kokonaismäärästä tietyllä alueella, eikä niiden valtaa varmistaa muilla keinoin kuin yksittäisillä luvilla, että tällöin noudatetaan unionin lainsäädännön mukaisia kokonaisaltistustasoja.

                     (14)

                     Tämän asetuksen täytäntöönpanoa olisi seurattava säännöllisesti, jotta sitä olisi tarvittaessa helpompi tarkistaa kansalliset käytännöt ja standardoinnissa tapahtunut kehitys huomioon ottaen erityisesti siltä varalta, että asetus ulotettaisiin koskemaan myös aktiivisia antennijärjestelmiä.

                     (15)

                     Tämä asetus ei vaikuta kansallisiin toimenpiteisiin, jotka koskevat turvallisuutta, peruspalvelujen tarjontaa ja yksityisen omaisuuden kunnioittamista, mukaan luettuna omistajien oikeus päättää omaisuutensa käytöstä.

                     (16)

                     Tämä asetus ei estä sitä, että pienalueen langattomien liityntäpisteiden käyttöönottoon sovellettaisiin kansallisella tasolla vähemmän rajoittavia järjestelmiä, joilla voidaan helpottaa pienalueen langattomien liityntäpisteiden käyttöönottoa siten, että liityntäpisteitä asennetaan asianmukaisella tiheydellä ja että niiden visuaaliset vaikutukset jäävät vähäisiksi.

                     (17)

                     Tässä asetuksessa säädetyt toimenpiteet ovat viestintäkomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tässä asetuksessa vahvistetaan direktiivin (EU) 2018/1972 57 artiklan 1 kohdan toisessa alakohdassa tarkoitettujen pienalueen langattomien liityntäpisteiden fyysiset ja tekniset ominaisuudet.
            Tätä asetusta ei sovelleta aktiivisella antennijärjestelmällä varustettuihin pienalueen langattomiin liityntäpisteisiin.

            2 artikla
            Tässä asetuksessa tarkoitetaan:

                        1)

                        ’ekvivalenttisella isotrooppisella säteilyteholla (EIRP)’ antenniin syötetyn tehon ja antennivahvistuksen tuloa määräsuunnassa suhteessa isotrooppiseen antenniin;

                        2)

                        ’antennijärjestelmällä’ pienalueen langattoman liityntäpisteen laitteisto-osaa, joka säteilee radiotaajuista energiaa langattomien yhteyksien tarjoamiseksi loppukäyttäjille;

                        3)

                        ’aktiivisella antennijärjestelmällä (AAS)’ pienalueen langattoman liityntäpisteen antennijärjestelmää, jossa antennielementtien välistä amplitudia ja/tai vaihetta muutetaan jatkuvasti siten, että tuloksena saatava antennin suuntakuvio vaihtelee vastauksena radioympäristön lyhytaikaisiin muutoksiin. Tähän ei sisälly pitkän aikavälin säteen muokkaaminen, kuten kiinteä sähköinen kallistus alaspäin. Aktiivisella antennijärjestelmällä varustetussa pienalueen langattomassa liityntäpisteessä antennijärjestelmä on integroitu osaksi pienalueen langatonta liityntäpistettä;

                        4)

                        ’sisätilalla’ mitä tahansa tilaa, mukaan luettuina kuljetusajoneuvot, jossa on sisä- tai ulkokatto tai jokin siirrettävä rakenne tai laite, jolla kyseinen tila voidaan peittää kokonaan, ja joka on ovia, ikkunoita ja kulkuteitä lukuun ottamatta kokonaan seinien tai kylkien rajoittama joko pysyvästi tai tilapäisesti, riippumatta katossa, seinissä tai kyljissä käytetyistä materiaalista ja siitä, onko rakenne pysyvä vai tilapäinen;

                        5)

                        ’ulkotilalla’ tilaa, joka ei ole sisätila.

            3 artikla

               1.   Direktiivin (EU) 2018/1972 57 artiklan 1 kohdan toisessa alakohdassa tarkoitetut pienalueen langattomat yhteyspisteet on integroitava kokonaan ja turvallisesti tukirakenteeseensa, jolloin ne ovat yleisön näkymättömissä, tai niiden on täytettävä tämän asetuksen liitteessä olevassa A kohdassa vahvistetut edellytykset sekä tämän asetuksen liitteessä olevassa B kohdassa mainitut eurooppalaisen standardin vaatimukset.

               2.   Edellä oleva 1 kohta ei rajoita jäsenvaltioiden valtaa määrittää kokonaistasot sähkömagneettisille kentille, jotka syntyvät pienalueen langattomien liityntäpisteiden rinnakkaissijoittamisesta tai kokonaismäärästä tietyllä alueella, eikä niiden valtaa varmistaa muilla keinoin kuin yksittäisillä luvilla, että sovellettavia unionin lainsäädännön mukaisia sähkömagneettisille kentille altistumisen kokonaistason raja-arvoja noudatetaan.

               3.   Operaattorien, jotka ovat ottaneet käyttöön 1 kohdassa vahvistettujen ominaisuuksien mukaisia pienalueen langattomia liityntäpisteitä, on ilmoitettava toimivaltaisille viranomaisille näiden liityntäpisteiden asentamisesta ja sijainnista.

            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 21 päivästä joulukuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä kesäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 321, 17.12.2018, s. 36.

            (2)  Neuvoston suositus 1999/519/EY, annettu 12 päivänä heinäkuuta 1999, väestön sähkömagneettisille kentille (0 Hz-300 GHz) altistumisen rajoittamisesta (EYVL L 199, 30.7.1999, s. 59).

            (3)  Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014, s. 62).

            (4)  Smart 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-01aa75ed71a1/language-en/format-PDF/source-112125706.

            (5)  Sovelletaan taajuusalueeseen 110 MHz–100 GHz.

            (6)  Standardin EN 62232:2017 liite C.4.

            LIITE
            A.   Asetuksen 3 artiklan 1 kohdassa tarkoitetut edellytykset

                        1.

                        Yhtä tai useampaa taajuuksien käyttäjää palvelevan lähialueen langattoman liityntäpisteen näkyvän osan kokonaistilavuus saa olla enintään 20 litraa.

                        2.

                        Kun kyse on useista pienalueen langattomista liityntäpisteistä, jotka on sijoitettu samaan pinta-alaltaan pieneen paikkaan infrastruktuurissa, kuten valaisinpylvääseen, liikennevaloihin, mainostauluun tai linja-autopysäkkiin, niiden kokonaistilavuus saa olla enintään 20 litraa.

                        3.

                        Jos pienalueen langattoman liityntäpisteen antennijärjestelmä ja muut osat, kuten radiotaajuusyksikkö, digitaalinen prosessori, varastointiyksikkö, jäähdytysjärjestelmä, virtalähde, kaapeliliitännät, runkoliitäntäelementit tai maadoitus- ja kiinnitysosat, asennetaan erilleen, on niiden kaikki ne osuudet, joiden vuoksi 20 litran tilavuus ylittyy, sijoitettava näkymättömiin.

                        4.

                        Pienalueen langattoman liityntäpisteen visuaalisten ominaisuuksien on oltava yhdenmukaiset tukirakenteen kanssa, sen koon on oltava asianmukaisessa suhteessa tukirakenteen kokonaiskokoon, ja sen on oltava muodoltaan yhtenäinen ja väritykseltään neutraali. Sen kaapelit on piilotettava näkymättömiin, eikä se yhdessä muiden viereisiin paikkoihin jo asennettujen pienalueen langattomien liityntäpisteiden kanssa saa tehdä visuaalisesta ympäristöstä häiritsevällä tavalla sekavaa.

                        5.

                        Pienalueen langattoman liityntäpisteen paino ja muoto eivät saa vaatia tukirakenteen rakenteellista vahvistamista.

                  B.   Asetuksen 3 artiklan 1 kohdassa tarkoitetut eurooppalaisen standardin vaatimukset

                        1.

                        Käyttöönotossa on noudatettava eurooppalaisen standardin EN 62232:2017 ”Determination of RF field strength, power density and specific absorption rate (SAR) in the vicinity of radiocommunication base stations for the purpose of evaluating human exposure” kohdassa 6.2.4 olevassa taulukossa 2 esitettyjä asennusluokkia E0, E2 ja E10.

                        2.

                        Asennusluokkaan E10 kuuluva pienalueen langaton liityntäpiste voidaan sijoittaa vain ulkotiloihin tai sellaisiin sisätiloihin, joiden huonekorkeus on vähintään 4 m.

                        3.

                        Kun kyse on useista rinnakkaissijoitetuista yhden tai useamman pienalueen langattoman liityntäpisteen antennijärjestelmistä (tai niiden osista), sovelletaan 1 kohdassa viitattuun standardiin sisältyviä EIRP-kriteerejä kaikkien rinnakkaissijoitettujen antennijärjestelmien (tai niiden osien) EIRP:n summaan.


title: Komission täytäntöönpanoasetus (EU) 2020/1031, annettu 15 päivänä heinäkuuta 2020, bentsoehapon hyväksymisestä lihasikojen rehun lisäaineena (hyväksynnän haltija DSM Nutritional Products Ltd, jota edustaa DSM Nutritional products Sp. Z o.o) (ETA:n kannalta merkityksellinen teksti)

text:
                  16.7.2020

                  FI

                  Euroopan unionin virallinen lehti

                  L 227/21

         KOMISSION TÄYTÄNTÖÖNPANOASETUS (EU) 2020/1031,
         annettu 15 päivänä heinäkuuta 2020,
         bentsoehapon hyväksymisestä lihasikojen rehun lisäaineena (hyväksynnän haltija DSM Nutritional Products Ltd, jota edustaa DSM Nutritional products Sp. Z o.o)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

                     (2)

                     Asetuksen (EY) N:o 1831/2003 7 artiklan mukaisesti on jätetty bentsoehapon hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemus koskee bentsoehapon hyväksymistä lihasikojen rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 15 päivänä toukokuuta 2019 antamassaan lausunnossa (2), että bentsoehapolla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien turvallisuuteen eikä ympäristöön. Se totesi myös, että lisäaine on ihoa ja voimakkaasti silmiä ärsyttävä aine. Sen vuoksi olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Elintarviketurvallisuusviranomainen totesi, että bentsoehappo voi parantaa tehokkaasti lihasikojen tuotantotuloksia. Elintarviketurvallisuusviranomaisen mukaan erityisiä markkinoille saattamisen jälkeistä seurantaa koskevia vaatimuksia ei tarvita. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                     Bentsoehapon arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena liitteessä vahvistetuin edellytyksin.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä heinäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 268, 18.10.2003, s. 29.

            (2)  EFSA Journal 2019; 17(6):5727.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäis–ikä

                        Vähimmäis–pitoisuus

                        Enimmäis–pitoisuus

                        Muut määräykset

                        Hyväksynnän voimassaolo päättyy

                        mg tehoainetta / kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (eläintuotannollisten parametrien parantaminen).

                        4d210

                        DSM Nutritional Products Ltd, jota edustaa DSM Nutritional products Sp. Z o.o

                        Bentsoehappo

                           Lisäaineen koostumus

                        Bentsoehappo (≥ 99,9 %)
                        -------------

                           Tehoaineen kuvaus

                        Bentseenikarboksyylihappo, fenyylikarboksyylihappo,
                        C7H6O2

                        CAS-numero: 65-85-0
                        Epäpuhtauksien enimmäismäärä:
                        Ftaalihappo: ≤ 100 mg/kg
                        Bifenyyli: ≤ 100 mg/kg
                        -------------

                           Analyysimenetelmä
                            (1)

                        Bentsoehapon
                        määrittäminen rehun lisäaineesta:

                                    —

                                    titraus natriumhydroksidilla (Euroopan farmakopean

                              monografia 0066).
                        Bentsoehapon määrittäminen esiseoksista ja rehuista: – käänteisfaasinestekromatografia yhdessä UV-detektion kanssa (RP-HPLC/UV) -menetelmä standardin ISO 9231:2008 pohjalta

                        Lihasiat

                        -

                        3 000

                        10 000

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Lisäainetta ei saa käyttää muiden bentsoehapon tai bentsoaattien lähteiden kanssa.

                                    3.

                                    Käyttöohjeissa on oltava seuraava maininta: ”Bentsoehappoa sisältävää täydennysrehua ei saa sellaisenaan syöttää lihasioille. Bentsoehappoa sisältävä täydennysrehu on sekoitettava huolellisesti päiväannoksen muiden rehuaineiden kanssa.”

                                    4.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, iho- ja silmäsuojat mukaan lukien.

                        5. elokuuta 2030

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2020/1032, annettu 15 päivänä heinäkuuta 2020, Bacillus subtilis DSM 28343 -valmisteen hyväksymisestä kasvatusvasikoiden ja lihasikojen rehun lisäaineena (hyväksynnän haltija Lactosan GmbH & Co. KG) (ETA:n kannalta merkityksellinen teksti)

text:
                  16.7.2020

                  FI

                  Euroopan unionin virallinen lehti

                  L 227/24

         KOMISSION TÄYTÄNTÖÖNPANOASETUS (EU) 2020/1032,
         annettu 15 päivänä heinäkuuta 2020,

            Bacillus subtilis DSM 28343 -valmisteen hyväksymisestä kasvatusvasikoiden ja lihasikojen rehun lisäaineena (hyväksynnän haltija Lactosan GmbH & Co. KG)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

                     (2)

                        Bacillus subtilis DSM 28343 -valmisteen hyväksymistä varten on tehty kaksi hakemusta asetuksen (EY) N:o 1831/2003 7 artiklan mukaisesti. Hakemusten mukana on toimitettu kyseisen asetuksen 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemukset koskevat Bacillus subtilis DSM 28343 -valmisteen hyväksymistä kasvatusvasikoiden ja lihasikojen rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 6 päivänä maaliskuuta 2018 (2), 4 päivänä heinäkuuta 2019 (3) ja 15 päivänä toukokuuta 2019 (4) antamissaan lausunnoissa, että Bacillus subtilis DSM 28343 -valmisteella ei ehdotetuissa käyttöolosuhteissa ole haitallisia vaikutuksia eläinten terveyteen, ihmisten turvallisuuteen eikä ympäristöön. Elintarviketurvallisuusviranomainen totesi myös, että lisäainetta olisi pidettävä mahdollisena hengitysteitä herkistävänä aineena eikä sen mahdollisesta ihoherkistävyydestä voida tehdä päätelmiä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Elintarviketurvallisuusviranomainen totesi, että lisäaineella on merkittävä vaikutus kasvatusvasikoiden kasvuun ja että se voi lisätä lihasikojen painon nousua. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                        Bacillus subtilis DSM 28343 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä heinäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 268, 18.10.2003, s. 29.

            (2)  EFSA Journal 2018;16(3):5220.

            (3)  EFSA Journal 2019;17(7):5793.

            (4)  EFSA Journal 2019;17(5):5725.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai-ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        PMY/kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitettu aine

                        4b1825

                        Lactosan GmbH & Co KG

                           Bacillus subtilis

                        DSM 28343

                           Lisäaineen koostumus

                           Bacillus subtilis DSM 28343 -valmiste, joka sisältää vähintään 1 × 1010 PMY/g lisäainetta
                        Kiinteä muoto
                        ———————————

                           Tehoaineen kuvaus

                        Elinkykyisiä Bacillus subtilis DSM 28343 -itiöitä
                        ———————————

                           Analyysimenetelmä
                            (1)

                           Bacillus subtilis DSM 28343 -valmisteen tunnistaminen rehun lisäaineessa, esiseoksissa ja rehuissa: pulssikenttägeelielektroforeesi (PFGE)

                           Bacillus subtilis DSM 28343 -valmisteen määrittäminen rehun lisäaineesta, esiseoksista ja rehuista: pintaviljely tryptoni-soija-agarilla – EN 15784

                        Kasvatus-vasikat
                        Lihasiat

                        -
                        -

                        1 × 109

                        2 × 108

                        -

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus rehua lämpökäsiteltäessä.

                                    2.

                                    Käyttö kasvatusvasikoiden ruokinnassa rajataan maidonkorvikkeisiin.

                                    3.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt käytöstä aiheutuvien mahdollisten riskien varalta. Jos riskejä ei voida näiden menettelyjen ja järjestelyjen avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia.

                        5. elokuuta 2030

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2020/1027, annettu 14 päivänä heinäkuuta 2020, täytäntöönpanoasetusten (EU) N:o 771/2014, (EU) N:o 1242/2014 ja (EU) N:o 1243/2014 muuttamisesta kalastus- ja vesiviljelyalalla covid-19-epidemian vaikutusten lieventämiseksi toteutettavien erityistoimenpiteiden osalta

text:
                  16.7.2020

                  FI

                  Euroopan unionin virallinen lehti

                  L 227/1

         KOMISSION TÄYTÄNTÖÖNPANOASETUS (EU) 2020/1027,
         annettu 14 päivänä heinäkuuta 2020,
         täytäntöönpanoasetusten (EU) N:o 771/2014, (EU) N:o 1242/2014 ja (EU) N:o 1243/2014 muuttamisesta kalastus- ja vesiviljelyalalla covid-19-epidemian vaikutusten lieventämiseksi toteutettavien erityistoimenpiteiden osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan meri- ja kalastusrahastosta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 508/2014 (1) ja erityisesti sen 18 artiklan 3 kohdan, 72 artiklan 3 kohdan, 97 artiklan 2 kohdan ja 107 artiklan 3 kohdan,
         sekä katsoo seuraavaa:

                     (1)

                     Euroopan parlamentin ja neuvoston asetuksella (EU) 2020/560 (2) muutettiin asetusta (EU) N:o 508/2014 siten, että otettiin käyttöön erityistoimenpiteitä covid-19-epidemian vaikutusten lieventämiseksi kalastus- ja vesiviljelyalalla.

                     (2)

                     Asetuksen (EU) 2020/560 täytäntöönpanon mahdollistamiseksi olisi mukautettava Euroopan meri- ja kalatalousrahaston, jäljempänä ’EMKR’, toimintaohjelmien mallia sekä syrjäisimpien alueiden toimijoille komission täytäntöönpanoasetuksessa (EU) N:o 771/2014 (3) vahvistettujen korvaussuunnitelmien rakennetta siten, että otetaan huomioon uusien toimenpiteiden asettamat vaatimukset.

                     (3)

                     Täytäntöönpanoasetus (EU) 2020/560 edellyttää myös, että muutetaan komission täytäntöönpanoasetuksissa (EU) N:o 1242/2014 (4) ja (EU) N:o 1243/2014 (5) vahvistetut tekniset eritelmät ja säännöt toimia koskevien kumulatiivisten tietojen ja jäsenvaltioiden toimittamien tietojen esittämisestä. Näiden muutosten olisi mahdollistettava covid-19-epidemian vaikutusten lieventämiseen liittyvien toimien luotettava seuranta ja raportointi. Asetuksen (EU) N:o 508/2014 97 artiklan 1 kohdan a alakohdan mukaisesti toimia koskevien kumulatiivisten tietojen toimittamisen vuotuinen määräaika on 31 päivä maaliskuuta. Tämä tarkoittaa, että johdonmukaisen ja yhdenmukaisen raportoinnin varmistamiseksi jäsenvaltioiden olisi toimitettava kyseiset tiedot muutetussa toimittamismuodossa vuodesta 2021 alkaen.

                     (4)

                     Sen vuoksi komission täytäntöönpanoasetuksia (EU) N:o 771/2014, (EU) N:o 1242/2014 ja (EU) N:o 1243/2014 olisi muutettava.

                     (5)

                     Tässä asetuksessa säädettyjen toimenpiteiden ripeän soveltamisen varmistamiseksi ja ottaen huomioon tuen kiireellinen tarve, tämän asetuksen olisi tultava voimaan seuraavana päivänä sen jälkeen, kun se on julkaistu.

                     (6)

                     Tässä asetuksessa säädetyt toimenpiteet ovat Euroopan meri- ja kalatalousrahaston komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksen (EU) N:o 771/2014 muuttaminen
            Muutetaan täytäntöönpanoasetus (EU) N:o 771/2014 seuraavasti:

                        1)

                        Korvataan liitteessä I oleva 4.5 kohta tämän asetuksen liitteessä I olevalla tekstillä.

                        2)

                        Korvataan liitteessä I oleva 8.2 kohta tämän asetuksen liitteessä I olevalla tekstillä.

                        3)

                        Muutetaan liite II tämän asetuksen liitteen I mukaisesti.

            2 artikla
            Täytäntöönpanoasetuksen (EU) N:o 1242/2014 muuttaminen
            Muutetaan täytäntöönpanoasetus (EU) N:o 1242/2014 seuraavasti:

                        1)

                        Muutetaan liite I tämän asetuksen liitteen II mukaisesti.

                        2)

                        Korvataan liitteessä V olevan taulukon 1 rivi I.9 tämän asetuksen liitteessä II olevalla tekstillä.

            3 artikla
            Täytäntöönpanoasetuksen (EU) N:o 1243/2014 muuttaminen
            Muutetaan täytäntöönpanoasetus (EU) N:o 1243/2014 seuraavasti:

                        1)

                        Muutetaan liite I tämän asetuksen liitteen III mukaisesti.

                        2)

                        Korvataan liitteessä II oleva rivi I.9 tämän asetuksen liitteessä III olevalla tekstillä.

            4 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä heinäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  Euroopan parlamentin ja neuvoston asetus (EU) N:o 508/2014, annettu 15 päivänä toukokuuta 2014, Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta (EUVL L 149, 20.5.2014, s. 1).

            (2)  Euroopan parlamentin ja neuvoston asetus (EU) 2020/560, annettu 23 päivänä huhtikuuta 2020, asetusten (EU) N:o 508/2014 ja (EU) N:o 1379/2013 muuttamisesta covid-19:n puhkeamisen vaikutusten lieventämiseksi kalastus- ja vesiviljelyalalla toteutettavien erityistoimenpiteiden osalta (EUVL L 130, 24.4.2020, s. 11).

            (3)  Komission täytäntöönpanoasetus (EU) N:o 771/2014, annettu 14 päivänä heinäkuuta 2014, Euroopan meri- ja kalatalousrahaston puitteissa esitettävien toimintaohjelmien mallia, syrjäisimpien alueiden tiettyjen kalastus- ja vesiviljelytuotteiden kalastuksessa, viljelyssä, jalostuksessa ja markkinoille saattamisessa toimijoille aiheutuvien lisäkustannusten korvaamista koskevien suunnitelmien rakennetta, rahoitustietojen toimittamisessa käytettävää mallia, ennakkoarviointikertomusten sisältöä sekä arviointisuunnitelman vähimmäisvaatimuksia koskevien sääntöjen vahvistamisesta Euroopan meri- ja kalatalousrahastosta annetun Euroopan parlamentin ja neuvoston asetuksen (EU) N:o 508/2014 nojalla (EUVL L 209, 16.7.2014, s. 20).

            (4)  Komission täytäntöönpanoasetus (EU) N:o 1242/2014, annettu 20 päivänä marraskuuta 2014, Euroopan meri- ja kalatalousrahastosta annetun asetuksen (EU) N:o 508/2014 nojalla annettavista säännöistä toimia koskevien kumulatiivisten tietojen esittämisen osalta (EUVL L 334, 21.11.2014, s. 11).

            (5)  Komission täytäntöönpanoasetus (EU) N:o 1243/2014, annettu 20 päivänä marraskuuta 2014, meri- ja kalatalousrahastosta annetun asetuksen (EU) N:o 508/2014 nojalla annettavista säännöistä, jotka koskevat jäsenvaltioilta vaadittavia tietoja sekä tietotarpeita ja mahdollisten tietolähteiden välisiä synergioita (EUVL L 334, 21.11.2014, s. 39).

            LIITE I

               1.
               Muutetaan komission täytäntöönpanoasetuksen (EU) 771/2014 liite I seuraavasti:

                           1)

                           Korvataan 4.5 kohta seuraavasti:

                                       ”4.5

                                          Kuvaus menetelmästä korvauksen laskemiseksi soveltaen asetuksen (EU) N:o 508/2014 40 artiklan 1 kohdan, 53, 54, 55, 67 ja 69 artiklan 3 kohdan nojalla harjoitetun kunkin toiminnan osalta määriteltyjä asiaankuuluvia perusteita

                                                      <4.5 type="S" maxlength="4500" input="M">”

                           2)

                           Korvataan 8.2 kohta seuraavasti:

                                       ”8.2

                                          EMKR:n rahoitus ja yhteisrahoitusosuus unionin painopisteistä, teknisestä tuesta ja muusta tuesta (euroina)

                                                   Kokonaistuki

                                                   Pääosuus (kokonaisrahoitus ilman suoritusvarausta)

                                                   Suoritusvaraus

                                                   Suoritusvarauksen määrä osuutena unionin kokonaistuesta

                                                   Unionin painopisteet

                                                   Unionin painopisteeseen kuuluvat toimenpiteet

                                                   EMKR:n rahoitusosuus
                                                   (suoritusvaraus mukaan luettuna)

                                                   Kansallinen vastinrahoitus
                                                   (suoritusvaraus mukaan luettuna)

                                                   EMKR:n yhteisrahoitusosuus

                                                   EMKR:n tuki

                                                   Kansallinen vastinrahoitus

                                                   EMKR:n suoritusvaraus

                                                   Kansallinen vastinrahoitus (1)

                                                   a

                                                   b

                                                   c = a/(a + b) × 100

                                                   d = a – f

                                                   e = b – g

                                                   f

                                                   g = b × (f/a)

                                                   h = f/a × 100

                                                               1.

                                                               Ympäristön kannalta kestävän, resurssitehokkaan, innovatiivisen, kilpailukykyisen ja tietämykseen perustuvan kalastuksen edistäminen

                                                   33 artiklan 1 kohdan a–c alakohta, 34 artikla ja 41 artiklan 2 kohta

                                                      <8.2 type="N"input="M">

                                                      <8.2 type="N"input="M">

                                                   50 %

                                                      <8.2 type="N"input="M">

                                                   33 artiklan 1 kohdan d alakohta ja 44 artiklan 4a kohta

                                                      <8.2 type="N"input="M">

                                                      <8.2 type="N"input="M">

                                                   enintään 75 %,
                                                   vähintään 20 %

                                                   0

                                                   0

                                                   Rahoitus unionin painopisteen 1 loppuosalle

                                                      <8.2 type="N"input="M">

                                                      <8.2 type="N"input="M">

                                                   enintään 75 %,
                                                   vähintään 20 %

                                                      <8.2 type="N"input="M">

                                                               2.

                                                               Ympäristön kannalta kestävän, resurssitehokkaan, innovatiivisen, kilpailukykyisen ja tietämykseen perustuvan vesiviljelyn edistäminen

                                                      <8.2 type="N"input="M">

                                                      <8.2 type="N"input="M">

                                                   enintään 75 %,
                                                   vähintään 20 %

                                                      <8.2 type="N"input="M">

                                                               3.

                                                               YKP:n täytäntöönpanon edistäminen

                                                   tutkimustiedon parantaminen ja tarjonta sekä tietojen keräämisen ja hallinnoinnin parantaminen (EMKR:n 13 artiklan 3 kohta)

                                                      <8.2 type="N"input="M">

                                                      <8.2 type="N"input="M">

                                                   80 %

                                                      <8.2 type="N"input="M">

                                                   Seurannan, valvonnan ja täytäntöönpanon valvonnan tukeminen siten, että sillä parannetaan institutionaalisia valmiuksia ja julkishallinnon tehokkuutta lisäämättä hallinnollista rasitetta (76 artiklan 2 kohdan a–d alakohta ja f–l alakohta) (EMKR:n 13 artiklan 2 kohta)

                                                      <8.2 type="N"input="M">

                                                      <8.2 type="N"input="M">

                                                   90 %

                                                      <8.2 type="N"input="M">

                                                   Seurannan, valvonnan ja täytäntöönpanon valvonnan tukeminen siten, että sillä parannetaan institutionaalisia valmiuksia ja julkishallinnon tehokkuutta lisäämättä hallinnollista rasitetta (76 artiklan 2 kohdan e alakohta) (EMKR:n 13 artiklan 2 kohta)

                                                      <8.2 type="N"input="M">

                                                      <8.2 type="N"input="M">

                                                   70 %

                                                      <8.2 type="N"input="M">

                                                               4.

                                                               Työllisyyden ja alueellisen yhteenkuuluvuuden lisääminen

                                                      <8.2 type="N"input="M">

                                                      <8.2 type="N"input="M">

                                                   enintään 85 %,
                                                   vähintään 20 %

                                                      <8.2 type="N"input="M">

                                                               5.

                                                               Markkinoille saattamisen ja jalostuksen edistäminen

                                                   Varastointituki (67 artikla)

                                                      <8.2 type="N"input="M">

                                                      <8.2 type="N"input="M">

                                                   100 %

                                                   0

                                                   0

                                                   0

                                                   Syrjäisimmillä alueilla aiheutuvien lisäkustannusten korvaaminen (70 artikla) (EMKR:n 13 artiklan 4 kohta)

                                                      <8.2 type="N"input="M">

                                                      <8.2 type="N"input="M">

                                                   100 %

                                                      <8.2 type="N"input="M">

                                                   Rahoitus unionin painopisteen 5 loppuosalle

                                                      <8.2 type="N"input="M">

                                                      <8.2 type="N"input="M">

                                                   enintään 75 %,
                                                   vähintään 20 %

                                                      <8.2 type="N"input="M">

                                                               6.

                                                               Yhdennetyn meripolitiikan täytäntöönpanon edistäminen

                                                      <8.2 type="N"input="M">

                                                      <8.2 type="N"input="M">

                                                   enintään 75 %,
                                                   vähintään 20 %

                                                      <8.2 type="N"input="M">

                                                   Tekninen apu

                                                      <8.2 type="N"input="M">

                                                      <8.2 type="N"input="M">

                                                   enintään 75 %,
                                                   vähintään 20 %

                                                   0

                                                   0

                                                   0

                                                   Yhteensä (lasketaan automaattisesti):

                                                      <8.2 type="N"input="G">

                                                      <8.2 type="N"input="G">

                                                   NA

                                                      <8.2 type="N"input="G">

                                                      <8.2 type="N"input="G">

                                                      <8.2 type="N"input="G">

                                                      <8.2 type="N"input="G">

                                                   NA

               2.
               Lisätään täytäntöönpanoasetuksen (EU) N:o 771/2014 liitteeseen II 5 a kohta seuraavasti:

                           ”5 a

                              Kuvaus menetelmistä laskea ja panna täytäntöön asetuksen (EU) N:o 508/2014 70 artiklan 1 kohdan toisessa alakohdassa tarkoitetut toimenpiteet covid-19-epidemiasta johtuvien taloudellisten tappioiden korvaamiseksi

                                          <4.5 type="S" maxlength="3500" input="M">”

               (1)  Kansallinen rahoitus jaotellaan suhteessa pääosuuteen ja suoritusvaraukseen.”

            LIITE II

               1)
               Lisätään komission täytäntöönpanoasetuksen (EU) N:o 1242/2014 liitteessä I olevaan ensimmäiseen sarakkeeseen ”Kenttä” kohta 25 seuraavasti:

                           ”25

                           Covid-19-epidemian vaikutusten lieventäminen”

               2)
               Korvataan täytäntöönpanoasetuksen (EU) N:o 1242/2014 liitteessä V olevan taulukon 1 rivi I.9 seuraavasti:

                           ”I.9

                           33 artikla ja 44 artiklan 4 a kohta
                           Kalastustoiminnan väliaikainen lopettaminen

                                       —

                                       Kyseessä olevien kalastajien lukumäärä

                           1

                           Lukuarvo

                           Kyllä, jos toimi liittyy mereen”

                                       —

                                       Kyseisten päivien lukumäärä

                           2

                           Lukuarvo

            LIITE III

               1)

                  Lisätään täytäntöönpanoasetuksen (EU) N:o 1243/2014 liitteeseen I F osa seuraavasti:

               ”F OSA

                  Covid-19-epidemian vaikutusten lieventäminen

                           Kenttä

                           Kentän sisältö

                           Huomautus

                           Tietotarpeet ja synergiat

                           25

                           Covid-19-epidemian vaikutusten lieventäminen

                           Covid-19-epidemian vaikutusten lieventäminen
                           Koodi 0 = ei covid-19-tautiin liittyvä
                           Koodi 1 = covid-19-tautiin liittyvä

                           Koskee vain EMKR:ää”

                        2)

                        Korvataan täytäntöönpanoasetuksen (EU) N:o 1243/2014 liitteessä II oleva rivi I.9 seuraavasti:

                                    ”I.9

                                    33 artikla ja 44 artiklan 4 a kohta
                                    Kalastustoiminnan väliaikainen lopettaminen

                                                —

                                                Kyseessä olevien kalastajien lukumäärä

                                                —

                                                Kyseisten päivien lukumäärä”